32004D0731
L 324/15
JURNALUL OFÍCIAL AL UNIUNII EUROPENE
DECIZIA CONSILIULUI
din 26 iulie 2004
privind încheierea Acordului între Uniunea Europeană și Bosnia și Herțegovina cu privire la procedurile de securitate pentru schimbul de informații clasificate
(2004/731/CE)
CONSILIUL UNIUNII EUROPENE,
având în vedere Tratatul privind Uniunea Europeană și, în special, articolele 24 și 38 ale acestuia,
având în vedere recomandarea președinției,
întrucât,
(1)
La reuniunea sa din 27 și 28 noiembrie 2003, Consiliul a hotărât să autorizeze președinția, asistată de secretarul general/înalt reprezentant (SG/IR), să înceapă negocierile, în conformitate cu articolele 24 și 38 din Tratatul privind Uniunea Europeană, cu anumite state terțe, pentru ca Uniunea Europeană să încheie cu fiecare dintre acestea un acord cu privire la procedurile de securitate pentru schimbul de informații clasificate.
(2)
Ca urmare a autorizării de începere a negocierilor, președinția, asistată de SG/IR, a negociat un acord cu Bosnia și Herțegovina cu privire la procedurile de securitate pentru schimbul de informații clasificate.
(3)
Acest acord ar trebui aprobat,
DECIDE:
Articolul 1
Acordul între Uniunea Europeană și Bosnia și Herțegovina cu privire la procedurile de securitate pentru schimbul de informații clasificate se aprobă în numele Uniunii Europene.
Textul acordului se anexează la prezenta decizie.
Articolul 2
Președintele Consiliului este autorizat să numească persoana împuternicită să semneze acordul prin care Uniunea Europeană își asumă obligații.
Articolul 3
Prezenta decizie produce efecte de la data adoptării sale.
Articolul 4
Prezenta decizie se publică în Jurnalul Oficial al Uniunii Europene.
Adoptată la Bruxelles, 26 iulie 2004.